Metamorfosis simfòniques sobre temes de Weber - Viquipèdia, l'enciclopèdia lliure\nMetamorfosis simfòniques sobre temes de Weber\n20 gener 1944\nMetaforfosis simfòniques sobre temes de Weber és una obra per a orquestra composta per Paul Hindemith l'any 1943.\nLa idea de compondre una obra basada en la música de Carl Maria von Weber va ser suggerida a Hindemith pel coreògraf i ballarí Léonide Massine, amb la intenció que Hindemith hi creara un ballet. Després d'estudiar la música de Weber, Hindemith va tenir l'ocasió d'assistir a una representació d'un ballet de Massine, però no li va agradar. Així que va compondre una obra exclusivament de concert.\nLes Metamorfosis simfòniques contenen quatre moviments:\nScherzo (Turandot): Moderato - Vivo\nEls temes els va prendre de la música incidental que Weber va escriure per a una obra de teatre de Carlo Gozzi, basada en la mateixa llegenda de Turandot que posteriorment inspiraria l'òpera Turandot de Giacomo Puccini. Hindemith i la seua muller solien interpretar l'obra de Weber per a piano a quatre mans i Hindemith també va usar temes d'aquestes obres poc conegudes -- Op. 60/4 (primer moviment) (núm. 253 en el catàleg Jähns de les obres de Weber), Op. 10/2 (tercer moviment) (J. 10), i material d'altres dos duets per a piano Op. 60/2 i 60/7 (J. 242 i 265) per a temes dels altres moviments. Els duets per a piano de Weber van ser compostos al voltant de 1801 i 1818-9, i la seua música per a Turandot l'any 1809.\nL'obra va ser estrenada el 20 de gener de 1944 a Nova York, sota la direcció d'Artur Rodziński.\nNotes del Programa d'un concert de la Salisbury Symphony Orchestra\nObtingut de «https://ca.wikipedia.org/w/index.php?title=Metamorfosis_simfòniques_sobre_temes_de_Weber&oldid=18416809»\nLa pàgina va ser modificada per darrera vegada el 6 maig 2017 a les 22:48.


Un planeta solitari que, de fet, gira al voltant d’una estrella distant - Agrupació Astronòmica Sabadell\nEstàs aquí: Inici Notícies Un planeta solitari que, de fet, gira al voltant d’una estrella distant\nUn equip d’astrònoms ha vist que el planeta 2MASS J2126 que es creia que surava lliurament a l’espai en realitat gira al voltant d’una estrella situada a 1.000 milions de km, a unes 7.000 AU. En la mateixa regió de l’espai s’havia vist una estrella molt jove denominada TYC 9486-927-1, que ara s’ha vist que en realitat està lligada al planeta. La troballa s’ha donat al comprovar que els dos astres, situats a una distancia de 104 anys llum, es mouen amb la mateixa velocitat i amb la mateixa direcció. És el planeta més distant a la seva estrella conegut, te una massa entre 11,6 a 15 vegades la de Júpiter i triga uns 900.000 anys a completar la seva òrbita. Més informació a la Royal Astronomical Society. (Imatge: University of Hertfordshire/Neil Cook).


De Mariola a Espadà passant per la redacció de Vogue | Tresdeu.com\nLucía Pérez | 21 octubre 2020\nLucía Pérez - 21 octubre 2020\nNo hi ha res que puga parar als músics valencians i mostra d’això és que continuem presentant temes nous a un ritme frenètic. Ferida, Clhöes Clue, Malparlat, Pepa Cases, Licor Colecta i Borx son alguns dels que han estrenat videoclip últimament.\nMALPARLAT & LA PEPA – QUAN ESTEM JUNTS\nDes de la Plana Baixa arriba ‘Quan este junts‘, el nou videoclip i single de rap en valencià de Malparlat (Poèticament incorrecte, 2019) i la polifacètica cantant, actriu, ballarina i presentadora Pepa Cases. És un cant a l’amor lliure i a les relacions sense tabús ni complexos, tan necessàries hui en dia. A ritme d’un trap oriental produït pel beatmaker canari Malakkor (productor musical de ‘Taronja‘), la cançó està gravada, mesclada i masteritzada per Bezeta. El filmmaker Enrique Ferri s’encarrega de l’edició del videoclip, gravat a Aín, població de la Serra d’Espadà.\nLICOR COLECTA – FLAWERS\nEl jove col·lectiu de hip-hop de la Mariola Licor Colecta (Reason, Mantekillah, Mistilo i Nu-Klear) tornen als seus #MartesTochos i estrenen ‘Flawers‘, un rap suau en el qual s’atreveixen amb l’anglès i el castellà en les seues parts més dures. La idea original, direcció, enregistrament i il·luminació són de Raul Pérez i Montimiller, el muntatge, la música i el so ha sigut tasca de Reason Jaime i l’edició de color de Laura Martínez.\nBORX – DONA’M\nEl cantant valencià Borx ha llançat el seu primer treball anomenat ‘Dona’m’. Encara que aparentment l’artista no està lligat encara a cap estil musical, al seu primer tema podem trocar ritmes de dancehall, influències llatines i la música urbana. L’artista s’enlaira amb una història d’amor i amistat en un video que convida a recordar l’estiu que se’n va des del Saler i l’Albufera de València. El videoclip ha estat tasca de Koratge, amb Mònica Llop, Nestor Costa i Omar Hachemi. Ha estat gravat, mesclat i masteritzat pel productor i artista B-Yen als seus estudis.\nCHLÖES CLUE – SOMBRITA\nLa valenciana Raquel Adalid (Chlöe’s Clue) torna després de dos discos a la seua esquena replets d’històries, plors i celebracions amanides amb apassionats ritmes de ball i de bellesa. Raquel presenta un nou treball en el qual s’aprecia un canvi en el seu llibre d’estil que ara abraça sense cotilles i amb total admiració la música llatina, on el tango, la bossanova o el bolero, es presenten amb una mescla natural i abraçada sense excessos, amb una gran dosi de valentia i respecte, que acompanya i complementa el seu encunyat so. El videoclip ha estat presentat via Vogue Spain com una col·lecció de càpsules visuals estivals, colorides i plenes de suor per l’esquena. Està dirigit per Francesc Planes, la fotografia és de Jesús Ponce, la direcció d’art de Lucia de Lope, el color de Carlos Bargues i el disseny gràfic d’Enric Roig.\nQUAN ES FA DE NIT – FERIDA\n“Quan es fa de nit” és el primer single del pròxim disc de Ferida. La banda de Benissa i Gata de Gorgos formada por Jaume (veu), Juanvi (guitarra), Jose (baix) i Pablo (bateria) torna amb un tema punk valencià acompanyat d’un videoclip realitzat per José Fornés Riera. El tema ha estat gravat a On Tracks Studio per Rafa Esplugues.\nCELEBRITIS – NOVIO CABALLO\nEl grup més gamberro i desvergonyit de Castelló, Novio Caballo, torna amb “Celebritis”, una versió del tema compost pel prolífic Luis Miguelez (Dinarama, Glitter Klinik, Lolita Express), amb una tornada coral gravada durant el confinament en el qual col·laboren entre altres Rafa Val i Alberto Cantúa de Viva Suècia i Olaya de Axolotes Mexicanos. Produeix Carlos Hernández.\nborx, Chloe's Clue, estrena, Licor Colecta, llançament, Malparlat, música en valencià, nou videoclip, Novio Caballo, Videoclips


La Grama aguanta amb deu 85 minuts (2-1) - Diari de Santa Coloma\nLa Grama aguanta amb deu 85 minuts (2-1)\n23/02/2014 – L’equip de Toni Díaz ha vist com Carrasco era expulsat superada la mitja hora de joc, i tot i així, els colomencs han competit.\nLa Rapitenca es jugava la vida avui contra la Gramenet, ja que els del Montsià havien caigut en zona de descens. Realment, la primera part del partit ha estat igualada, amb uns minuts inicials de vigilància mútua.\nLlavors, la Grama ha mirat d’agafar més protagonisme en el joc, i no ha patit gens en defensa, ajustant les marques i fent correctament les vigilàncies.\nEls nervis es feien presents sobre la gespa de la Devesa, sobretot en una Rapitenca que no podia fallar. Abans del descans, Daisuke ha tingut un mà a mà amb Damià que no ha entrat de miracle, i tot seguit ha arribat una de les accions clau del duel.\nEn una passada enrere des del mig del camp, la pilota ha acabat als peus d’un jugador local, que quan marxava sol per encarar a Juanmi, ha vist com Carrasco el feia caure. Vermella clara, i la Grama amb deu amb prop de 60 minuts per disputar.\nEls de Toni Díaz, però, han aguantat bé, i la Rapitenca tampoc ha inquietat gaire, ja que l’única rematada amb perill ha vingut en fora de joc.\nJa al segon temps, els tarragonins han sabut una incorporació a l’atac de Vernet per inaugurar el marcador (54’), però l’alegria local no ha durat gens, ja que dos minuts després, Pau Gené empatava per la Gramenet (56’).\nL’ex del Vilassar, absent en el darrer partit per la mort de la seva mare, ha tornat a l’onze de la millor forma, i ha obtingut el premi del gol.\nA partir de l’empat, la Rapitenca s’ha fet amb el control de la possessió, i la Grama s’ha dedicat per defensar gairebé al límit de l’àrea, tot i que sense patir excessivament.\nEls visitants han controlat molt bé al rival, i a partir del 70’, han començat a intentar sortir al contraatac amb velocitat. Als blaus els ha faltat una mica de paciència, i això ho ha aprofitat Barru per sentenciar el matx al 85’, resolent una recuperació de la Rapitenca, penetrant a l’àrea i marcant.\nAbans del gol, Toni Díaz feia debutar a Poño aquesta temporada, després de superar una greu lesió de genoll. L’atacant de la Grama, que sortia al camp per Montoya, disputava els seus primers minuts, però no podia ajudar a l’equip a empatar.\n“Hem tingut les idees clares”\nEl tècnic de la Gramenet, Toni Díaz, ha valorat molt el treball dels seus jugadors a la Devesa. “Quan han expulsat a Carrasco, ens hem mentalitzat de que calia defensa, i ho hem fet”, afirmava l’entrenador.\n“Durant el segon temps hem tingut les idees clares i no ens ha fet por defensar a la línia de l’àrea”, assegurava també Díaz. El tècnic de la Grama comentava que “el primer gol de la Rapitenca m’han dit que era en fora de joc, però m’ha agafat desprevingut”.\n“Crec que no hem tingut la sensació de patir. M’ha recordat una mica al Barça – Inter del Camp Nou”, comentava també un Toni Díaz que per sobre de tot ha valorat “la sortida de sis jugadors de primer any a l’onze inicial”.\nPer últim, el tècnic s’ha mostrat content pel debut de Poño, “un jugador que és un atleta i que ens donarà moltes coses”.\nL’actualitat de la Grama es completa amb la baixa del migcampista Adri Padilla, que marxa a la Guineueta de Segona Catalana. Els de Nou Barris li han fet una oferta econòmica i li han ofert feina, i per tant, el jugador s’ha desvinculat de la Gramenet.\nArticle anteriorMartel i Dídac lliguen un punt a Jumilla (1-1)\nArticle següentEl Singuerlín sobreviu a una jornada negra


Appartement Impasse Pitchoune Brussel•les Bèlgica - Ofertes d'hotels amb els MILLORS DESCOMPTES EN LÍNIA\nRue Philippe Baucq 98A, Etterbeek, Brussel•les, Bèlgica, 1040 - Veure al mapa\nBarri Etterbeek Anderlecht Brussels Centre Elsene / Ixelles Brussels Centre Elsene / Ixelles\nMés informació sobre Appartement Impasse Pitchoune\nAppartement Impasse Pitchoune, ubicat a Etterbeek, Brussel•les, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAppartement Impasse Pitchoune ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, balcó/terrassa, insonorització, aparell de televisió LCD/pantalla de plasma a cada habitació. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Appartement Impasse Pitchoune la base perfecta per a gaudir de la seva estada a Brussel•les.\nCal que informeu el Appartement Impasse Pitchoune de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


tenir el cap clar: 15/04/18 - 22/04/18\neuropa V: …democràtica?\nOne of Us, ¿te'n recordes? Gairebé vam arribar a 2 milions de signatures recollides a tot Europa! Una ICE (Iniciativa Ciutadana Europea) impulsada no pels polítics, sinó per la societat civil. Dotzenes d'associacions i milers de voluntaris vam treballar a títol personal per recollir signatures a tot Europa per tal de demanar la prohibició del finançament europeu de programes que impliquin la destrucció d'embrions i fetus humans, ¿te’n recordes? Iniciada a l’inici del 2012, aquesta ICE, One of Us, va ser la major iniciativa ciutadana en la història de la Unió Europea (UE) i que va rebre la certificació preceptiva del Parlament de Luxemburg per tramitar-la. ¿Hi vas participar, tu?\nAmb l’instrument de les ICE la UE vol escoltar els ciutadans d’Europa per tal que hi hagi una major “democràcia participativa”. És un instrument de democratització de la UE, que vol apropar la Unió als ciutadans. Va ser introduït pel Tractat de Lisboa en 2007 i pel Reglament 211/2011 del Parlament Europeu i del Consell de la Unió.\nInicialment la Comissió encarregada de tramitar les ICE va admetre l'admissibilitat de l'ICE One of Us. Malgrat tot One of Us va haver de superar el dèficit democràtic d'una Unió que, des del seu origen, va deixar el monopoli de la iniciativa legislativa al poder "burocràtic" de la Comissió Barroso que, fent-se jutge de la oportunitat política de tramitar o no la proposta legislativa i davant l’èxit de la iniciativa de One of Us, la Comissió va ignorar amb hipocresia el veritable propòsit de la proposta i fent una acció d’abús de poder, es va negar a tramitar a la iniciativa en defensa de la vida humana.\nSi s’admet a tràmit, ¿per què no es tramita? ¿Per què deixar que els ciutadans europeus facin l'esforç d'obtenir dos milions de signatures de suport a una ICE si la Comissió té un poder arbitrari per refusar en última instància la proposta?\nOne of Us va impugnar aquesta decisió al Tribunal de Justícia de la Unió Europea. L'audiència es va dur a terme el 16 de juny de 2017 i la sentència s'emetrà el dilluns que ve, el 23 d'abril de 2018. És una extraordinària oportunitat per revisar aquest important cas.\nA l'impugnar la decisió de la Comissió davant del Tribunal General, One of Us invita als jutges a fer efectiu el mecanisme de l’ICE en reconèixer que la decisió de la Comissió pot estar subjecta a revisió judicial. En aquest cas, el Tribunal té l'oportunitat de democratitzar la Unió Europea en posar fi al monopoli de l’ICE que gaudeix la Comissió Europea.\nLes diferents posicions que el Tribunal podria adoptar són les següents:\n1. Si el Tribunal declara efectiva la negativa de la Comissió a complir l'ICE, confirmarà el monopoli de la Comissió i li reconeixerà la facultat per desestimar, sense cap recurs possible, les iniciatives aportades per milions de persones. Aquest instrument de democràcia participativa seria fictici, seria una il·lusió democràtica.\n2. D'altra banda, si els jutges consideren impugnable l'acció de la Comissió i, per tant, acorden prendre una decisió sobre el fons de la qüestió, llavors donaran una eficàcia real al mecanisme de l’ICE. Això seria una profunda commoció institucional per a la UE: la Comissió Europea perdria el monopoli d'iniciativa legislativa i estaria obligada a compartir-la amb els ciutadans europeus, sota el control del Parlament Europeu. One of Us hauria aconseguit una gran victòria, però no definitiva, ja que la Comissió podria ap·pelar.\nPublicat per Ramon Torra a 18:30 Cap comentari:\nEtiquetes de comentaris: ciutadans, democràcia, europa, unió europea\n▼ 15 d’abril (1)


Arbitre 14/09/2017 08:26\nHost: 83.48.30.254 IP: 83.48.30.254 Sistema: Windows NT\nBon dia,sóm un esport de pandereta.\nSegons diuen els àrbitres hi han regles noves que s'han aprovat de cara a aquesta temporada, hi ha competicions que ja estan en joc i entre aquest cap de setmana i el que ve comença la totalitat de les que falten i estem a dijous i en cap lloc (al menys que jo hagi sabut trobar) s'han publicat les modificacions que es faran del reglament.\nIndependenment de les regles que hagin modificat, que no discutire si crec que son bones o dolentes, crec que no publicar-ho i anunciar-ho no ajuda a ningú.\nSuposo que no han tingut temps fins ara, el viatge a la xina ha portat molta feina i allà el wifi no els hi funcionava per publicar un pdf (el que si que tenen els àrbitres on s'explica les modificacions)\n» Noves Regles « - Arbitre - 14/09/2017 08:26\nRe: Noves Regles - Jugador - 15/09/2017 13:11\n>Bon dia,sóm un esport de pandereta. > >Segons diuen els àrbitres hi han regles noves que s'han aprovat de cara a aquesta temporada, hi ha competicions que ja estan en joc i entre aquest cap de setmana i el que ve comença la totalitat de les que falten i estem a dijous i en cap lloc (al menys que jo hagi sabut trobar) s'han publicat les modificacions que es faran del reglament. > >Independenment de les regles que hagin modificat, que no discutire si crec que son bones o dolentes, crec que no publicar-ho i anunciar-ho no ajuda a ningú. > >Suposo que no han tingut temps fins ara, el viatge a la xina ha portat molta feina i allà el wifi no els hi funcionava per publicar un pdf (el que si que tenen els àrbitres on s'explica les modificacions) > >PATETIC


Continuem fent proves amb la càmera nova, però aquesta vegada sense la lent de gran angular. Això ens hauria de permetre fotografiar detalls que amb la càmera anterior (Canon G12) no era possible. Avui ens decidim pel punt 223, es troba a la barra rocosa de davant de la platja de Fenals (Lloret de Mar) a 41 metres de profunditat. Baixem!\nEs tracta d'una barra molt fragmentada on en alguns trams s'eleva 1 metres del fons del mar. Lloc ideal perquè s'hi amaguin animals de mitjanes dimensions. A la imatge un serrà (Serranus cabrilla), peix molt territorial que intenta plantar-nos cara per defensar el seu territori. Això sí, quan ja no ho veu clar, tampoc dubta a sortir corrents!\nAh! I no us feu il·lusions, l'organisme vermellós no és corall vermell, sinó la Myriapora truncata, més coneguda com a fals corall. De fet no té res a veure, es tracta d'un briozou. Vaja, que de corall, res de res!\nEntre els organismes colonitzadors de la roca destaquem la presència d'esponges canalobre (Axinella polypoides). Normalment les trobem lliures d'epífits (organismes que hi creixen a sobre), però aquesta no és el cas. Serà que està malalta? Per l'aspecte general no ho sembla i la temperatura de l'aigua (13ºC) ja és normal per l'època de l'any cosa que en ocasions la podria estressar. Però pel cas d'avui no sabem què pensar.\nI aquí tenim la primera sorpresa del dia, una garota de punxes llargues (Centrostephanus longispinus). Es tracta d'una espècie protegida i és només la cinquena vegada que en veiem!\nJa més habitual és trobar aquesta estrella de mar ataronjada (Hacelia attenuata) que es distingeix\nAvui ens fa particular il·lusió mostrar-vos aquesta anemone: Anemone viridis. Sovint quan en trobem només veiem la part dels tentacles, però no s'aprecia com s'ho fa per restar subjecte a la roca. Doncs aquí ho veieu, té tot un peduncle que fa de ventosa i d'allà ningú la mou!\nI just al costat hi hem trobat aquesta petita gorgònia rosada (Eunicella verrucosa). Cada vegada que parlem de gorgònies us expliquem que es tracta d'animals colonials. De fet són parents de les meduses, però enlloc de viure lliurement, estan unides entre si pel què seria el cap formant branques\nAvui amb la càmera nova us ho podem mostrar millor!!! Cada "trompeteta" de la imatge, són un conjunt de 8 tentacles urticants que formen el seu sistema bucal. Els científics els anomenen pòlips i el fet que tingui 8 tentacles es fa servir per a classificar-la com de la subclasse Octocorallia. Avui està de "cacera" i els podem observar. Ja veieu que de fet, cada tentacle és com un petit arbret. Quan hi ha pocs nutrients a l'aigua, tota aquesta estructura s'amaga dins de la part més robusta de la branca. Vist a ull nu, les branques d'una gorgònia quan té els pòlips oberts li dóna una especte esponjós i, quan estan amagats, aleshores semblen filferros. Però no ens ha d'enganyar, està ben viva!\nJa de camí de tornada, la roca no disposa de grans forats i aquestes morenes (Muraena helena) han trobat la solució: compartir forat! Ara, perquè encara són petites hi caben però d'aquí un parell de mesos ja no ho veiem tan clar que sigui possible!\nAbans d'acabar novament tenim apartat "objectes perduts". A la imatge fils de pescar abandonats que estan molt colonitzats.\nI novament una tovalloleta d'un sol ús. Aquesta és ben recent que encara es veu de color blanc. Fins quan deixaran de dir que són biodegradables??? A mar es colonitzen però no desapareixen!\nI nosaltres cap a la Maru falta gent.\nPublicat per Jardins a 18:50 Cap comentari:\nEtiquetes de comentaris: anemone viridis, axinella polypoides, centrostephanus longispinus, eunicella verrucosa, hacelia attenuata, muraena helena, myriapora truncata, serranus cabrilla\nPublicat per Jardins a 19:01 Cap comentari:\nPublicat per Jardins a 18:47 1 comentari:


Els Mossos desarticulen diversos grups de 'peruans' que assaltaven turistes a l'AP-7 - somVallès\nEls Mossos desarticulen diversos grups de 'peruans' que assaltaven turistes a l'AP-7\nEls detinguts estan en situació irregular ca l'Estat i s'ha instat el Cos Nacional de Policia a la seva expulsió\nDissabte, 14 de maig de 2011 | 05:00h\nEls Mossos d'Esquadra han desarticulat diversos grups de lladres que assaltaven turistes a l'autopista AP-7. Els detinguts aturen les seves víctimes fent-los creure que el seu cotxe pateix alguna averia. Llavors, alguns membres del grup d'assaltants, format habitualment per quatre persones, els distreuen mentre un altre dels integrants s'emporta el botí de l'interior del vehicle. És el mètode 'peruà', conegut així per la nacionalitat dels assaltants. En aquesta darrera operació, realitzada entre desembre i febrer, s'han detingut 22 persones acusades de 147 delictes. Els detinguts estaven en situació irregular al país i els Mossos d'Esquadra han instat el Cos Nacional de Policia a la seva expulsió.\nEls assalts mitjançant el mètode 'peruà', molt habitual durant els períodes de vacances a diferents autopistes i autovies del país, s'està estenent al llarg de tot l'any. Els Mossos d'Esquadra han detingut diversos grups de lladres que actuaven a l'autopista AP-7 durant un període de l'any poc habitual fins al moment.\nL'operació, batejada amb el nom de 'Nàscar', ha permès detenir 22 persones i identificar-ne unes altres 25 que estan pendents de ser localitzades i detingudes pels Mossos. Aquestes persones haurien actuat a l'autopista, entre els peatges de La Roca i Martorell, entre els mesos de desembre i febrer, fora del període habitual de vacances d'estiu o Setmana Santa.\nLa professionalització de les bandes\nL'inspector del Mossos Toni Rodríguez ha explicat que d'ençà de les darreres detencions, s'han detectat diversos canvis com aquest en la manera d'actuar de les bandes de 'peruans'. Els grups s'han professionalitzat, creant estructures organitzades en la preparació dels assalts: "El conductor és un especialista en la conducció i no abandona mai el volant, l'acompanyant és qui selecciona la víctima i darrere hi ha una persona que fa la vigilància i un altre, el 'gat', que executa el robatori, amagant-se sota el vehicle'.


Hospitals en Ingelheim am rhein - Directori - Llistat - Guia - Hospital - Altres ciutats a renània-palatinat - Renania-palatinado - Alemanya - Hospitalsworldguide\nPàgina d'inici › Per país › Alemanya › Renania-palatinado › Altres ciutats a renània-palatinat › Hospitals en ingelheim am rhein\nHospitals en ingelheim am rhein Altres ciutats a renània-palatinat > Renania-palatinado > Alemanya\nSentir-se estrany, o notar un símptoma estrany com un marejos quan normalment no ho ha tingut, pot ser l'anunci d'alguna cosa que requereix atenció mèdica. Aquest directori conté tots els hospitals de Alemanya muntats. Així que us assegurem que trobareu tot Hospitals en Ingelheim am rhein d'una ullada.\nIngelheim am rhein és una àrea amb 0 habitants. Tota la població d'aquest lloc té el seu hospital assignat, però res no l'impedeix de buscar un altre si no li agradava l'atenció hospitalària que li corresponia per proximitat. Per aquest motiu, en aquesta llista de Hospitals en Ingelheim am rhein us oferim una llista de tots els hospitals de la vostra ciutat perquè no us hàgiu de sentir molest per una atenció mèdica que no us mereixeu.\nSi heu cercat Hospitals en Ingelheim am rhein per un hospital que visita amb freqüència, ja sigui perquè és un pacient amb una malaltia crònica o perquè treballa al centre, consulteu el número de telèfon i l'adreça de l'hospital. Si veus algun error, contacta amb nosaltres.\nHospitals en Ingelheim am rhein per categoria\nAls hospitals públics de Ingelheim am rhein (Alemanya) es pot consultar amb diversos especialistes en diferents branques de la medicina. Si voleu saber quins són aquests centres, podeu consultar la nostra llista, ja que conté tots els hospitals públics d'aquesta zona\nSi fos molt fàcil i ràpid d'accedir a totes les consultes, tractaments i proves complementàries que es necessiten en la xarxa pública Ingelheim am rhein (Alemanya), potser molt poques persones aniran a hospitals privats. Però sabem que la realitat no és així. Per aquest motiu, si necessiteu trobar un hospital privat fiable, consulteu-lo a la llista que us oferim a l'enllaç de dalt\nLlistat de hospitals pròxims a Ingelheim am rhein\nGesundheits und Pflegezentrum Russelsheim/Stadtkrankenhaus Russelsheim- (Situat a 26.20 km)\nScivias Caritas- (Situat a 8.16 km)\nPrivatklinik des DRK Gesundheitszentrums Wiesbaden- (Situat a 18.78 km)\nDeutsches Rotes Kreuz Krankenhaus Alzey- (Situat a 25.17 km)\nHsk Gruppe Onkologischer Schwerpunkt Hsk Wiesbaden- (Situat a 20.11 km)\nKatholisches Klinikum Mainz St Hildegardis Krankenhaus St Vincenz und Elisabeth Hospital- (Situat a 15.26 km)\nKreiskrankenhauses Groß Gerau- (Situat a 30.47 km)\nHeilig Geist Hospital Bingen- (Situat a 11.57 km)\nKlinikum der Johannes Gutenberg Universität Mainz- (Situat a 14.51 km)\nSt Josefs Hospital Wiesbaden Orthopadische Klinik- (Situat a 18.19 km)


Dóna positiu després d'un espectacular accident a l'avinguda del Abat Marcet - Diari de Terrassa\nDóna positiu després d’un espectacular accident a l’avinguda del Abat Marcet\nEl conductor d’un vehicle va donar positiu d’alcoholèmia dijous després d’un espectacular accident. A les 7.45 del matí, la Policia Municipal va rebre un avís del 112 informant que un vehicle havia col·lidit amb unes furgonetes que realitzaven tasques de càrrega i descàrrega a l’avinguda de l’Abat Marcet, prop del carrer del Pla de l’Ametllera. Una dotació policial informà que el carril havia quedat tallat. Va sol·licitar els serveis d’Egarvia per a la retirada del vehicle. També, l’actuació d’Eco-Equip, ja que un dels vehicles havia vessat oli. El SEM va atendre un dels implicats. Es realitzà la prova d’alcoholèmia al conductor, donant positiu.


La justícia francesa dóna la raó a Suez i bloqueja l'OPA hostil de Veolia\nRedacció Catalunyapress | dilluns, 8 de febrer de 2021\nVeolia, va anunciar, el diumenge 7 de febrer, "la presentació d'una OPA sobre la totalitat de l'capital de Suez, a un preu de 18 euros per acció - cupó adjunt". No obstant això, Suez afirma haver obtingut de tribunal de Nanterre una ordre que exigia a Veolia no llançar una oferta pública sobre el seu rival, si no havia estat prèviament aprovada per la junta directiva.\nPlanta depuradora Suez / @EP\nDe fet el Tribunal de Comerç de Nanterre (França) ha instat la companyia francesa Veolia a paralitzar la seva oferta pública d'adquisició (opa) sobre el seu rival Suez, que valorava a la seva competidora en 11.300 milions d'euros, al fixar un preu de 18 euros per acció, i que s'ha trobat amb el rebuig de Govern per la seva possible impacte sobre la competència i l'ocupació.\n"El Tribunal de Comerç de Nanterre ha prohibit a Veolia presentar la seva oferta pública hostil, anunciada el 7 de febrer, després de l'intent de Veolia d'infringir el seu compromís amistós", ha assenyalat Suez en un comunicat després de conèixer la decisió de Tribunal.\nVeolia, principal accionista de Suez després de comprar la tardor passada un 29,9% de la companyia en poder de Engie a un preu de 18 euros per acció, ha anunciat aquest diumenge la seva intenció de registrar una oferta de compra sobre el capital de l'empresa que no controla a el mateix preu abonat a l'octubre, el que valoraria a Suez en uns 11.300 milions d'euros. El desenvolupament d'aquesta operació té rellevància també per al sector a Espanya, ja que Suez és amo amb un 56% de l'empresa de gestió de l'aigua de Barcelona -una condició que arrossega la catalana a el trencaclosques de les limitacions antimonopolio-.\nVeolia va justificar la seva intenció de llançar aquesta opa sense el suport de l'consell de Suez per la falta de voluntat de discutir la proposta per part de la direcció de Suez i la seva intenció de donar suport a un projecte en competència amb el liderat per Veolia. Els fons Ardian i Global Infrastructure Partners (GIP) traslladaven a Suez mitjançant una carta d'intencions seva disposició de llançar una oferta de compra que valoraria a l'empresa en uns 11.300 milions d'euros a l'fixar un preu de 18 euros per acció, el mateix ofert per Veolia en el seu interès per adquirir el 70,1% que encara no controla en el seu rival, el que permetria una "solució amistosa", segons ha assenyalat llavors Suez.\nNo obstant això, aquesta alternativa va ser rebutjada per Veolia, que va assenyalar que el seu 29,9% a Suez "no està ni estarà a la venda".\nMentre el Govern francès, que ja a l'octubre va expressar les seves reserves davant la compra de Suez per Veolia sense un acord amistós entre les companyies, ha carregat amb duresa aquest dilluns contra la transacció plantejada per Veolia, a la qual ha qualificat de "no amistosa" , expressant el seu desig que les empreses reprenguin les converses per a una solució compartida.\nEn declaracions als mitjans el ministre francès de Finances, Bruno Le Maire, ha afirmat que aquesta oferta "no és amistosa i contravé els compromisos que ha assumit en diverses ocasions Veolia, a més de plantejar qüestions de transparència".\nPel ministre, que ha reclamant la intervenció de l'Autoritat dels Mercats Financers (AMF) i afegint que l'OPA de Veolia "pot plantejar problemes de competència i és clarament precipitada". Així mateix, Le Maire ha defensat que una operació d'aquesta envergadura "entre dos campions industrials francesos" només pot tirar endavant "si és amistosa", afegint q ue no pot tenir èxit en contra dels treballadors de Suez, de la directiva de l'empresa , dels clients i els usuaris.


per Jennifer Navarro Redactora 20 d’octubre de 2020 10:32\nAida Domenech és considerada com l'abella reina de les influencers a Espanya. Ha convertit la marca Dulceida en una de les més estimades, especialment a Instagram. Amb només 30 anys, la catalana ha creat un imperi en el món de la moda que l'ha fet tocar el cel. Aquest dilluns ha pujat a Al Cotxe! de TV3 i ha xerrat amb l'Eloi Vila sobre l'origen de la seva carrera, que va començar tot just fa 12 anys, la fama i la lluita per aconseguir més drets LGTBI.\nEstudiant d'interpretació i dependenta, sempre havia tingut passió pel món de la moda. I és per això que, amb només 17 anys, va decidir obrir un blog en el qual compartir les seves idees i fotografies. Emprenedora i natural, a poc a poc va anar fent-se un nom fins que una botiga de Barcelona la va contactar per demanar-li fer un reportatge amb ella. Aquella va ser la seva primera feina: "Em pagaven 400 € a canvi de fer fotos i un post al blog. Vam estar dos dies i jo no m’ho creia, em deixaven posar-me la roba amb la que sempre havia somiat i a sobre em pagaven! Ara les feines ja no són de 400 €, no…".\n🔝 Quina va ser la primera feina remunerada de Dulceida com a influencer? ‼‼👡👗\n📺 #AlCotxeTV3 🚙 #dulceida @VilaEloi\nEn aquest sentit, dona gràcies a què ha adquirit la fama de manera progressiva: "Crec que ho he gestionat bé, encara que he tingut millors i pitjors moments. Sobretot al principi, que veia que hi havia gent que havia fet sis hores de cua per conèixer-me i no els havia pogut saludar, doncs a mi em donaven atacs d’ansietat”.\nLa seva família no confiava que pogués viure d'aquesta feina, però: "Teníem tantes baralles... Ells veien la seva filla de 17 anys que es passava tot el dia a l’ordinador. I em deien que deixés l’ordinador i jo deia que estava treballant, estava actualitzant el blog o llegint revistes de moda. En aquest món he tingut una formació personal que m’he fet jo soleta. I em deien que deixés l’ordinador".\n💻 Com van viure els pares de Dulceida els seus inicis? Quan passava hores i hores davant l’ordinador?\nAra ho explica tot a Instagram, completament transparent i sincera també pel que fa als seus moments més íntims amb la seva dona. Deixa clar que li encanta ensenyar-ho tot: "Jo mostro el que vull i el que em fa feliç. Em pregunten si ensenyaré el fill quan sigui mare. Et diria que sí, però després no ho sé. Tenim ganes d'ampliar la família, sí”. De moment, però, se centren en lluitar pels drets LGTBI: "Lluito molt perquè tothom ha de ser com és, s'ha de vestir com vulgui, s'ha d'estimar com sigui".\nTelevisió Al Cotxe! Dulceida


Alguersuari: "He tingut una bona sensació del cotxe. Sóc optimista"\nEl trànsit que s'ha trobat li ha impedit fer un millor temps\nEl barceloní no ha pogut rodar massa al matí per un problema al motor, però a la tarda ha estat quinzè i s'ha endut bones sensacions del cotxe\nNURIA GARCÍA Montmeló 20/05/2011 18:38\n260x366 Jaume Alguersuari, abans de prendre part en els entrenaments de divendres. / VLADIMIR RYS / GETTY IMAGES Jaume Alguersuari, abans de prendre part en els entrenaments de divendres. / VLADIMIR RYS / GETTY IMAGES\nJaume Alguersuari no ha pogut rodar tant com a ell li hauria agradat. Durant la primera sessió d'entrenaments, el barceloní només ha pogut fer nou voltes a causa d'un problema de motor -Toro Rosso ha investigat i s'han adonat que era un problema d'instal·lació, no pas del motor, tot i que l'han canviat entre sessió i sessió-.\nTot i això, Alguersuari es mostrava satisfet per la feina feta en la sessió de la tarda. "Ha estat una pena que hagi perdut temps de pista aquest matí , però ho hem compensat més tard . A la tarda he tingut una bona sensació del cotxe , sobretot en tandes llargues , fent alguns bons temps amb els pneumàtics usats i durs ", ha comentat el català, que també ha assegurat que quan estava intentant fer una volta ràpida, s'ha trobat amb trànsit a la pista i això li ha dificultat fer un bon temps. "En general sóc optimista ", ha apuntat.\nAlguersuari no creu que el fet d'haver fet dues sessions de tests a Catalunya a l'hivern els doni avantatge: "Tenir dues sessions de proves aquí a l'hivern no ajuda realment tant a dia d' avui . E l cotxe ha evolucionat i les condicions de pista són molt diferents ara".


Posted By: Colaborador 157 Views 0 Comment\nEl Saló de Respecte de la Diputació de València acull durant el mes de setembre l’exposició itinerant de la Direcció General de Policia sobre els 75 anys del Document Nacional d’Identitat. ‘El DNI i els espanyols: 75 anys d’història comuna (1944-2019)’ pot visitar-se de dilluns a diumenge amb accés gratuït en la seu central de la corporació provincial, en Plaça Manises, de 10 a 14 i de 16 a 20 hores. (veure a google maps presionant ací)\nLa mostra organitzada per la Prefectura Superior de Policia, amb la col·laboració de la Real Casa de la Moneda, la Universitat Complutense de Madrid i el suport de la Delegació del Govern, és un viatge en el temps des de l’origen del DNI en 1944 fins a l’actualitat, amb escales en els precedents que van anar gestant-lo des del segle XVIII, com el Cadastre d’Ensenada, els Censos de Floridablanca i Godoy, les cartes de seguretat identificatives de José Bonaparte i la dactiloscopia del professor Olóriz.\nElements que es feien servir per a falsificar documents\nGener de 1921, un jove de 14 anys demana per carta l’acreditació d’identitat per a treballar com a enllustrador a Orense; gener de 1928, un jove de 20 anys sol·licita la targeta d’identitat bilingüe en espanyol i àrab a la Regió Oriental de Melilla per a poder viatjar i exercir la professió de comerciant; setembre de 1936, donya Valera Blasco obté un salconduit del Govern Civil de Guipúzcoa per a desembarcar a França, on tenia previst fixar la seua residència. Per a moltes espanyoles i espanyols, acreditar la seua identitat era una necessitat i un problema que va ajudar a resoldre el DNI.\nL’exposició que acull durant el mes de setembre la Diputació de València reflectix l’evolució del document des del punt de vista social, amb una gran quantitat de material recopilat dels fons de la Policia Nacional i la Fàbrica de Moneda i Timbre, al costat de les cessions de ciutadans que conserven documents de familiars que il·lustren les vivències de l’Espanya de la postguerra, la dictadura, la transició i la democràcia.\nUn document antic\nEl DNI va nàixer amb un decret de març de 1944 encara que, en temps de misèria, no va començar a implantar-se fins a set anys després. El primer Llibre de Registre del nou document data de 1951, amb Francisco Franco Bahamonde en el número 1, seguit de dona i filla, i la família Borbón a partir del 10, amb don Juan Carlos al capdavant. Esta peça històrica forma part de l’exposició al costat dels carnets falsos del Partit Comunista i els materials emprats per a la seua elaboració, el maletí de fusta que s’usava per a expedir els DNI’s pels pobles i la recreació d’una oficina d’expedició dels anys 50 i 60, entre altres curiositats.\nLa itinerància no sols forma part d’esta mostra que arriba a València en el seu recorregut per tot el país, també definix la història del DNI des dels seus orígens, amb els equips d’expedició urbana i rural que tractaven d’introduir el carnet d’identitat en les famílies sota el lema ‘Ni un espanyol sense DNI’, posant fi a un període marcat per la gran diversitat de documents identificatius i salconduits.\nEls eixos vertebradors del DNI, que no eren uns altres que identitat, seguretat i servei, van quedar reflectits en diferents reportatges dels mitjans de comunicació de l’època que formen part de l’exposició. Des de l’Español fins a l’Alcázar, sense faltar la sàtira de La Codorniz, es van fer ressò del naixement de ‘un número per a tota la vida’.\nVista del Saló de l’Exposició\nEste recorregut des de l’Espanya en blanc i negre fins al segle XXI i el futur DNI Exprés pot realitzar-se cada dia del mes de setembre, en horari matinal i vespertí, en el Palau dels Scala de la Diputació de València. Allí, en el seu Saló de Respecte, habita la petjada dels pares de la democràcia, de governants i monarques, d’un tal Simón Garnica que ocultava la identitat de Carrillo, de desenes d’espanyoles i espanyols anònims, de les impremtes Rieusset i Gáez i del DNI 3.0, possiblement el millor document de seguretat d’Europa.\n– Si penseu reformar el vostre bany de la manera més asequible i amb dissenys sorprenents, te suggerim que visites la web: banoscien.com en la qual trobaràs una extensa gama de preus i oportunitats molt interessants.\nSi deseas conocer más detalles, pincha sobre la imagen\nCésar Parrilla sitúa a Benimuslem en la élite del motociclismo\nGavarda regala una mona i una llonganissa de Pasqua a cada casa\nGavarda “celebrarà” les festes de Sant Vicent des de casa. El consistori que dirigeix Vicente Mompó, després de veure’s obligat a posposar les seues tradicionals celebracions de Pasqua -es tracta d’un dels patrons del municipi- ha decidit invertir part del pressupost que estava destinat a estes dates a la compra d’una mona i una llonganissa de Pasqua per a cada casa. […]


Solsona adequarà l'entorn de la nova escola amb un aparcament i un parc - Regió7 :: El Diari de la Catalunya Central\nSolsona adequarà l'entorn de la nova escola amb un aparcament i un parc\nLa intenció del consistori és que els nous espais estiguin acabats quan comenci el servei del centre\narnau valverde | solsona 30.03.2021 | 23:25\nEs preveu que les obres de l'escola El Vinyet estiguin acabades a la meitat del proper curs arxiu/aj. solsona\nEs preveu que les obres de l'escola El Vinyet estiguin acabades a la meitat del proper curs\nLes obres del que serà el nou edifici de l'escola El Vinyet continuen en marxa i segueixen els terminis establerts. De forma paral·lela, l'Ajuntament de Solsona està estudiant adequar l'entorn de la futura escola amb un aparcament de cotxes, un parc infantil i alguns passos de vianants.\nLa nova escola El Vinyet s'està aixecant al nord-est de Solsona, prop del cementiri. Aquest espai, abans de les obres, era un solar sense cap equipament ni edificació. La construcció de l'escola dotarà de més activitat aquesta zona de la ciutat i l'Ajuntament contempla algunes actuacions que han d'acompanyar l'escola. Així, a l'espai situat a l'altra banda del carrer d'accés al centre, s'hi construirà un aparcament de cotxes d'aproximadament 50 places.\nPuig-reig instal·larà un parc als voltants de la plaça Nova.\nLa regidora d'Urbanisme de l'Ajuntament de Solsona, Rosó Barrera, va assegurar a Regió7 que en principi l'aparcament es farà sobre terra però que si amb el pas del temps genera problemes, es buscarà alguna alternativa com per exemple el reg asfàltic. A la zona propera a la part de baix de l'inici del carrer on es situarà l'entrada de l'escola també s'hi farà un parc infantil.\nA més, el consistori ha previst fer dos passos de vianants a aquest carrer per connectar l'entrada de l'escola i l'aparcament que hi haurà a l'altre banda. Un d'ells es preveu que sigui un pas elevat. També s'estudia la possibilitat d'habilitar un nou accés a l'equipament després que la pandèmia hagi posat de manifest la necessitat de tenir diferents accessos.\n«Ara ho estem dibuixant i repensant tot, i la idea és que tan bon punt ells acabin les obres i es retiri la maquinària començarem a treballar-hi. La idea és que quan l'escola es pugui posar en servei tot l'entorn ja estigui adequat», va afirmar Barrera.


L’AFA – AFA ESCOLA TERESA CLARAMUNT\nSaps QUÈ és l’AFA?\nL’AFA és l’entitat que legalment ens agrupa com a famílies d’alumnes de l’escola mitjançant una participació voluntària i mitjançant una quota anual familiar.\nL’AFA de l’Escola Teresa Claramunt està constituïda com una associació sense ànim de lucre, inscrita en el Registre d’Associacions de la Generalitat i federada a la FAPAC (Federació de Mares i Pares d’Alumnes de Catalunya).\nSaps QUI som l’AFA?\nL’AFA som totes les famílies d’alumnes de l’escola Teresa Claramunt. El suport que dóna l’AFA a la nostra escola, que és pública i de tots, permet gaudir d’una escola més forta i preparada per a tothom i més integrada en els barris de Gràcia i Can Feu. Les activitats i serveis que organitza i gestiona l’AFA són principalment un ajut als nostres infants i a les famílies de l’escola i serveixen de suport a l’equip de mestres. Aquesta tasca té obligacions mínimes, assistir a les assemblees de l’AFA, on es decideixen tots els temes importants, i participar a les Juntes de l’AFA, els grups de treball, les comissions o les tasques individuals.\nI COM funciona l’AFA?\nL’AFA està oberta a totes les mares i pares que ho desitgin, a partir de les reunions de JUNTA de l’AFA i dels grups de treball i de la tasca voluntària. L’AFA admet totes les propostes que s’impulsen com a grup de treball, i també té l’obligació de garantir uns serveis mínims que són responsabilitat de la Junta.\n· Assemblees: se’n fan dues d’ordinàries cada curs, una el mes d’octubre i l’altra el mes de juny. Si hi ha temes importants se’n poden fer d’extraordinàries.\n· Grups i comissions de treball: n’hi ha per a tots els temes que ens preocupen i se’n poden crear de noves.\n· Treball voluntari de famílies: podeu oferir la vostra col·laboració a la secretaria de l’AFA o per correu electrònic.\nI l’AFA té molt pressupost?\nL’AFA gestiona un pressupost anual important producte dels ingressos i les despeses de les activitats anuals i que s’aprova cada any en assemblea.\nEls Ingressos provenen bàsicament de:\nQuota de les famílies sòcies, ajuts i subvencions per a activitats d’acollida, menjador i extraescolars, loteria de Nadal, venda d’objectes (samarretes, gorres, bosses, etc.) i servei de bar durant la festa de final de curs.\nLes Despeses són bàsicament de:\nContribució a projectes de l’escola, beques a activitats d’integració, dotació de recursos didàctics, millores puntuals en infraestructures, aportacions per a activitats específiques (festes escolars, xerrades, tallers, cursets, material esportiu, etc.), despeses de funcionament de l’AFA (oficina de l’AFA, assegurança i quota FAPAC, assegurances, material d’oficina i fotocòpies, etc.).\nPerò quins SERVEIS i ACTIVITATS gestiona l’AFA?\nServei de Menjador (Vostra Cuina).\nServei d’Acollida al matí, al migdia i a la tarda.\nCasals de setembre, Nadal, Setmana Santa i Estiu i casalets, que són els festius que l’escola té de lliure disposició.\nComissió d’Activitats Extraescolars per alumnes i per als familiars.\nComissió del Projecte de Socialització de llibres i adquisició dels llibres escolars amb descompte.\nComissió de Festes i Activitats (fira d’intercanvi, carnestoltes, festa final de curs…).\nComissió d’Activitats de Formació de Mares i Pares (Escola de Mares i Pares).\nComissió Pàgina Web, comunicació i informàtica.\nPresidenta Georgina Bajona de la Cruz\nSecretària Eva Vallejo Olivares\nTresorera Glòria Redondo Amores\nJavier Carreras Aznar\nFrancesc Luque Lopez\nLaura Garcinuño Bayan\nMiquel Carbonell Llambrich\nNúria Solé Soldevila


"Un bon lloc ben comunicat. "\nEs tractava d’una estada curta on vaig trobar tot tipus d’atencions I facilitats per part del personal de l’hotel.\nEl fet d?anar a córrer una cursa.\nEscapada enológica en el Hotel Món Sant Benet 4*\nIsmael Tomàs Torres le da un\nPositivo: Ens ha agradat tot. Ho tenen tot molt ben montat la qual cosa fa que estiguis entretingut i a la vegada també puguis tenir els teus moments. La durada és l'adequada, més temps, crec que no seria tan fantàstic.


Coll de Nargó: 07/01/2009 - 08/01/2009\nFotos i altres...\ndimarts, 21 de juliol de 2009\nL'Albert AUBET als Campionats d'Espanya de BTT a Barcelona\nAquest mes de Juliol tenim els ciclistes esverats, que si Tour, L'Enric i la Lurdes a la Trans-Alp, i L’Albert (alies Tato o Pus) als Campionats d'Espanya de BTT que van celebrar-se aquest cap de setmana a Barcelona.\nL’Albert , que el veiem entrenar dur per les rodalies del poble i seguint al peu de la lletra els entrenaments que li aconsella L’Enric, està aconseguint molt bons resultats en la seva categoria, ciclistes Sub-23.\nAquesta dedicació a l’esport li ha permès classificar-se per poder competir envoltat dels millors bikers d'Espanya.\nUna punxada no l'ha deixat classificar-se, però si gaudir d’un cap de setmana a la capital i poder pedalar entre els millors.\nEn la mateix campionat el Martí (Alies Fenollet) s’ha classificat en segona posició en la seva categoria Master-30! Felicitats !!\nAquest parell estan en plena forma!! Son un bon exemple a seguir, però de lluny, que anar al seu darrera cansa molt....je, je!!\nPublicat per Pere :-) a dimarts, de juliol 21, 2009 Cap comentari:\nLa conquesta dels Alps amb BTT\nAquest mes de juliol, la Lurdes i L’Enric, se’n van a la conquesta dels Alps. S’han preparat de valent per poder fer un bon paper a la JEANTEX BIKE TRANSALP . Aquesta prova és una de les més dures del món.\nEl dia 18 de Juliol s’iniciarà la prova, aquesta és divideix en 8 etapes, que sumen un total de 634 kilòmetres de recorregut i 22166 metres de desnivell acumulat. L’Enric i la Lurdes posaran a prova la preparació i l’entrenament que han portat a terme durant tot aquest any, per tal de poder acabar la TransAlp en bona posició i gaudir-la al màxim.\nL'equip que formen la Lurdes i L'Enric està molt preparat, s'han entrenat durament en terra de dinosaures, en concret a Coll de Nargó, el seu poble.\nTots dos han pedalat al costat de grans dinosaures! Que valents....\nA aquesta parella de bikers, no els fa por res, acostumats a pedalar al costat de "bestioles" com aquestes, i després d'entrenar pels terrenys "juràssics" de Coll de Nargó, amb camins pedregosos, llargues trialeres, i forts desnivells, segur que no tindran cap problema en superar la Trans-Alp 2009.\nAh! i sobretot, dieu als vostres assistents que us facin moltes fotos, vosaltres no parareu a fer-ne, no?? llàstima!! segur que passareu per llocs impressionants!!\nMolta Sort i fins aviat!!\nMés informació sobre la Trans-Alp a :\nPublicat per Pere :-) a dilluns, de juliol 13, 2009 Cap comentari:\nL'escorpí (Buthus occitanus)\nEls escorpins (Scorpiones o Scorpionida) són un ordre d'aràcnids amb uns grans pedipalps en forma de pinça y amb un agulló verinós a l'extrem del cos. Es coneixen unes 1.500 espècies repartides per tot el món, excepte les regions polars, però amb una màxima diversitat a les regions tropicals. Algunes espècies assoleixen més de 20 cm de llargada\nAquest any netejant els corriols per La Nargona vam tenir l’oportunitat d’observar-ne i també fotografiar diversos exemplars. . L'escorpí de la foto el vam trobar netejant el corriol de Valldarques (Font del Cebre). Aquest escorpí de colors groguencs clars, de mida petita, viue en llocs secs i amb pedregars. Es d'hàbits nocturns i durant el dia s'amaga sota les pedres, mentre que a la nit surt a caçar. Quan plou també sol sortir durant el dia. La seva picada és molt dolorosa, però no mortal. En cas de picada el millor que es pot fer és aplicar gel a la ferida i dirigir-se urgentment a un centre mèdic per al reconeixement de la picada.\nTotes les espècies d'escorpí tenen verí i en general, és un neurotòxic natural. Consisteix en una varietat de proteïnes petites així com cations de sodi i de potassi, que serveixen per interferir amb la neurotransmissió química de la víctima. Els escorpins usen el seu verí per a matar o per a paralitzar la seva presa per poder-se-la menjar; en general actua ràpid, permetent una captura eficaç de la presa.\nEls verins d'escorpí estan encaminats per actuar en altres artròpodes i, per tant, la majoria dels escorpins són relativament inofensius per als éssers humans; les picades produeixen només efectes locals com ara dolor, entumiment o inflamació. Tot i així, alguns escorpins, sobretot de la família Buthidae, poden ser perillosos per als éssers humans.\nEntre els més perillosos hi ha Leiurus quinquestriatus, que té el verí més potent de la família, i els membres del gènere Parabuthus, Tityus i Androctonus que tenen el verí també fort. Aquests escorpins i altres de la família Buthidae han estat responsables de moltes morts, encara que els escorpins no poden generalment llençar prou verí com per matar adults sans; les morts ocorren normalment en nens, gent gran o malalts.\nLlevat que se'ls molesti, els escorpins són perfectament inofensius, i fan ús de la picada només amb la finalitat de matar la presa. Generalment, fugen del perill, o romanen molt quiets. No se sap si els escorpins tenen cura de no malversar el verí. No obstant això, el verí no l'utilitzen sovint si no és que no poden sotmetre la presa amb les urpes. Moltes espècies d'escorpins com ara Pandinus i Hadogens, rarament o mai utilitzen el seu verí, i quan capturen la seva presa confien en els seus grans i forts pedipalps\nEl mite del suïcidi\nLa creença que els escorpins se suïciden picant-se quan els envolta el foc és d'una antiguitat considerable i és freqüent on hi ha aquests animals. No obstant això és fals, ja que el verí no té cap efecte en l'escorpí mateix, ni en qualsevol membre de la mateixa espècie, llevat que el verí s'injecti directament en el gangli del nervi dels escorpins.\nEl mite deriva del fet que els escorpins són ectoterms i quan estan exposats a una intensa calor el seu procés metabòlic deixa de funcionar correctament. Això causa a l'escorpí un espasme violent i aquest espasme pot semblar com si l'escorpí s'ataqués a si mateix; d'aquí prové el desenvolupament del mite.\nInformació obtinguda a http://ca.wikipedia.org/wiki/Portada\nPublicat per Pere :-) a dijous, de juliol 09, 2009 Cap comentari:\n▼ 09 (33)\n▼ de jul. 21 (1)\nL'Albert AUBET als Campionats d'Espanya de BTT a B...\nSeguiment poblacions papallones a Catalunya\nWeb de Coll de Nargó\nDinosaures a Coll de Nargó\nCentre de Biodiversitat d'Andorra\nEl Rincon del Trotamundos\nFotografies de tempestes, de llamps,curiosiats meteorològiques...\nFotos, informació i curiositats meteorològiques\nEstudi de la Neu i les Allaus d'Andorra\nAssociació pel Coneixment de la Neu i les Allaus\nALTRES WEBS FOTOGRAFIA\nFotografia de Natura\nUnió Excursionista Urgellenca\nCentre Excursionista de Gràcia\nCentre Excursionista Catalunya\nBloc BTT del Xavi\nClub Tú Pedala (Alt Urgell)\nMemorial Gemma Bach\nRutes bicicleta en general\nBlog de l'Alfons\nBlog de l'Ignasi\nBlog de la Lluïsa\nBlog de la Petra\nBlog del David\nBlog del Ricard\nBlog del Xavi\nBlog Xavi B.\nel tiempo en Coll de Nargó\nPujol nevat (Coll de Nargó, 30.11.2010)\nRoca de la Pena (Alinyà)\nAmb Kayac al pantà d'Oliana\nEl Pedraforca i el Cadí des de la Tossa d'Alp (Cerdanya)\nCayo Jutias, Pinar del Río (Cuba)\nObservant el Matterhorn, Zermatt (Suïssa)\nAutofoto arran de mar (Cahuita, Costa Rica)\nPosta de Sol desde Turp\nLlamp a la cinglera de Massana


El director insular d'Esports rep a dos equips de tennis de taula - Noudiari.es CFAH\n@Noudiari/El director insular d’Esports i Joventut del Consell d’Eivissa, Fernando Gómez, ha rebut aquest matí als entrenadors i a parts de la plantilla dels equips de tennis de taula Covicsa Santa Eulària -que milita a la Super Divisió Nacional femenina, la màxima divisió del tennis de taula femení- i Santjosep.net Sant Jordi -que milita Primera Nacional masculina-.\nEl director insular d’Esports rep a dos equips de tennis de taula.\nDurant la seua trobada, Gómez ha desitjat molta sort a tots dos equips, i ha valorat especialment el fet que dos equips de l’illa hagin assolit un nivell d’excel·lència en aquest esport, arribant a les divisions nacionals i, en el cas del Covicsa Santa Eulària, fins a la màxima divisió nacional. El Covicsa Santa Eulària juga el seu primer partit com a local aquest dissabte a les 19 hores, a la sala annexa del Poliesportiu de Santa Eulària. Per la seua banda, el Santjosep.net Sant Jordi no debutarà com a local fins el proper dia 15 d’octubre.\nA la trobada han participat, a més del director insular, l’entrenador i director tècnic del Covicsa Santa Eulària Rafa Ramirez i, d’aquest equip, les jugadores Maria Ballester, Natalia Miramontes, Carmen Maria Solichero, Angie Ratic i Marina Tur. Per part del Santjosep.net Sant Jordi, ha assistit el seu entrenador i director tècnic José Ramirez, i el jugador Noé Fraile.\nRecepción al sensei Kunio Kobayashi en Sant Antoni


Nova prohibició a les platges de Barcelona aquest estiu\nPla general de la platja de la Barceloneta amb l'hotel Vela al fons el 16 de juliol del 2020 | ACN\nAixí ho ha anunciat l'Ajuntament aquest dimarts al matí\nper Adrià Morte Masfarné / ACN 16/02/2021 14:20h\nBarcelona prohibirà fumar en quatre de les deu platges de la ciutat aquest estiu. Així ho preveu la prova pilot que l'Ajuntament posarà en marxa a les platges de Sant Miquel, Somorrostro, Nova Icària i Nova Mar Bella coincidint amb la temporada de bany, que comença a finals de maig i acaba a meitats de setembre.\n????? Platges sense fum, benestar per a les persones i el planeta.\n? Aquest estiu s'iniciarà una prova pilot a quatre platges barcelonines, on estarà prohibit fumar:\n? Sant Miquel\n? Nova Icària\n? Nova Mar Bella pic.twitter.com/PPdX0wx5vY\n— Ajuntament de BCN (@bcn_ajuntament) February 16, 2021\nLa mesura té un doble objectiu: d'una banda, reduir les burilles que acaben al mar i protegir així el medi ambient i, de l'altra, caminar cap a unes platges sense fum per preservar la salut dels usuaris. El consistori remarca que la mesura pretén conscienciar i sensibilitzar sobre l'impacte del tabaquisme i admet que no podrà sancionar directament les persones que fumin en aquestes platges.\nAmb tot, l'Ajuntament sí que podrà recórrer a agents de la Guàrdia Urbana perquè donin indicacions als fumadors per fer-los complir la normativa. En cas d'incompliment tot i les indicacions de l'autoritat, sí que es podria multar el fumador, però el motiu seria desacatament a l'autoritat.\nLes burilles triguen entre 10 i 12 anys en desintegrar-se\nEl regidor d'Emergència Climàtica i Transició Ecològica, Eloi Badia, ha assegurat que un dels elements més contaminants a les platges són les burilles, que contenen fins a 4.000 substàncies químiques, de les quals 400 són tòxiques. A més, les burilles triguen en desintegrar-se entre 10 i 12 anys. Per tot plegat, ha apuntat que quan una burilla arriba al mar provoca un fort impacte en el medi ambient.\n«La mesura ens permetrà d'alguna manera frenar la contaminació ambiental i ens permetrà fer un salt qualitatiu en la protecció de les platges», ha assegurat, posant com a exemple el precedent de Galícia amb les seves platges lliures de fum.\nD'altra banda, la regidora de Salut, Gemma Tarafa, ha destacat que el tabaquisme és la principal causa de mort evitable a l'Estat i que a Barcelona cada any es registren 2.200 morts atribuïbles al consum del tabac. A més, Tarafa ha subratllat que cal protegir els fumadors passius, i especialment els infants. «Fer una ciutat saludable vol dir també fer una ciutat sense el fum del tabac», ha conclòs.\nSegons ha detallat Badia, la mesura anirà acompanyada d'una campanya informativa que consistirà en elements visibles en aquestes quatre platges que indiquin la norma, així com dispositius d'informadors que la facin «accessible». Si la prova pilot funciona, l'Ajuntament preveu estendre la mesura a la resta de platges i també a altres espais. Per analitzar els resultats, es tindran en compte indicadors com ara burilles recollides, la percepció dels veïns o indicadors de salut.\nBadia ha admès que altres municipis que ja han declarat les seves platges lliures de fum ho han fet des d'una «declaració de voluntats» però sense regular-ho en l'àmbit normatiu. «En l'àmbit legal, podem establir la norma, però no podem establir un règim sancionador perquè el marc superior és el que ens hauria d'habilitar», ha indicat. Tot i això, ha insistit que l'objectiu no és sancionar sinó «conscienciar» i fer una millora al medi ambient.\nPer la seva banda, la regidora de Salut ha assegurat que l'Ajuntament ha parlat amb l'Estat i amb la Generalitat perquè la llei antitabac «té llacunes» i es vol veure quin marge de regulació hi ha més enllà del que es va fer fa deu anys.\nBarcelona Ajuntament de Barcelona Platges


ComiCat: La reconeguda humorista gràfica nord-americana Liza Donnelly participarà al 35 Saló del Còmic de Barcelona\nLa reconeguda humorista gràfica nord-americana Liza Donnelly participarà al 35 Saló del Còmic de Barcelona\nL’humor gràfic torna a guanyar protagonisme al 35 Saló Internacional del Còmic de Barcelona amb l’exposició Retratant a Donald Trump, en la que han participat prop de 150 autors d’arreu del món. El certamen comptarà amb la participació de Liza Donnelly, guardonada escriptora i humorista gràfica nord-americana que publica a The New Yorker Magazine des de fa trenta anys vinyetes sobre temes culturals i polítics. També fa humor gràfic en directe per al programa televisiu CBS This Morning. Liza Donnelly publica els seus acudits gràfics a la tribuna de The New York Times. A més, és columnista i dibuixant per a Forbes.com, especialitzada en temes polítics i de defensa de dels drets de la dona. Donnelly va ser finalista al 2014 del premi Thurber, el guardó que s’atorga per escrits humorístics als Estats Units. Al 2015, va ser guanyadora del premi Reuben que atorga des del 1948 The National Cartoonist Society en la categoria d’humor gràfic per a revistes.\nDonnelly ha estat ambaixadora cultural del Departament d’Estat dels Estats Units, viatjant al voltant del món per parlar de la llibertat d’expressió, l’humor gràfic i els drets de la dona. També ha participat en diferents actes a les Nacions Unides, i és membre fundadora del projecte internacional Dibuixant per la Pau, que pretén promoure-la a través de l’humor.\nLiza Donnelly també és una autora innovadora als nous mitjans digitals. Ella és la creadora d’un nou tipus de reportatge visual digital realitzant dibuixos en directe al seu tablet i que difon a través de Twitter, acompanyats de vegades d’algun comentari. D'aquesta manera va cobrir la Convenció Demòcrata de l’any passat i altres esdeveniments polítics. Al 2016 va ser també la primera humorista gràfica que va dibuixar l’entrega dels Oscar in situ, difonent-la en directe a través de Twitter. El seu treball també pot ser vist a les edicions digitals de mitjans como The New Yorker, CNN o del Huffington Post, mentre que els seus acudits gràfics han estat publicats a les edicions impreses de The New York Times, Cosmopolitan, Glamour, The Nation o The Harvard Businees Review.\nEntre els divuit llibres que ha publicat hi ha Funny Ladies, la història de les dones que van dibuixar per a The New Yorker, considerada obra de referència pels investigadors de l'art, o Cartoon Marriage, que repassa en clau d'humor el matrimoni entre Donelly i el també humorista gràfic de The New Yorker Michael Maslin, coautor del llibre. L'autora també ha il·lustrat llibres per a nens. Liza Donnelly és invitada oficial del 35 Saló Internacional del Còmic de Barcelona. La seva pàgina web és www.lizadonnelly.com i la pots seguir al seu compte de Twitter @lizadonnelly.\nEL Saló Internacional del Còmic de Barcelona guard...\nNovetats d'abril de Planeta: Més "Bola de drac", B...\nEs publica un informe sobre les vinyetes d'humor\nFanzine en català al Saló del còmic: Paranormal\nRecomanacions de còmic en català pel 35è Saló del ...\nFirmes d'Astiberri al 35 Saló del Còmic de Barcelona\nFirmes de Norma al 35 Saló del Còmic de Barcelona\nObre les portes el II Fòrum d’Animació 2017 a Barc...\nQuim Bou presenta la seva app per iPad al 'Ningú é...\nPresentació de "Garbo" de Juste de Nin a Madrid\nGarbo, l'espia català que enganyà Hitler\nFirmes d'Ediciones B al 35 Saló del Còmic de Barce...\nEL 35 Saló Internacional del Còmic de Barcelona a ...\nFirmes de Planeta al 35 Saló del Còmic de Barcelona\nFirmes de Dibbuks al 35 Saló del Còmic de Barcelona\nL'as del còmic d'aviació Romain Hugault aterrarà a...\nFirmes de Panini Comics al 35 Saló del Còmic de Ba...\nLucky Luke cavalcarà pel Saló del Còmic de Barcelona\nNovetat de març de Base: Benet Tallaferro vol. 11\nLa reconeguda humorista gràfica nord-americana Liz...\nFirmes de Trilita Ediciones al 35 Saló del Còmic d...\nNovetat de març de Panini: Vells descobridors\nFirmes de Dolmen Editorial al 35 Saló del Còmic de...\nVisita guiada a l'exposició El Solar a Can Fabra\nDimecres es presenta 100 años de TBO a Barcelona\nNovetats de març de Planeta: Bola de drac Super nú...\nNovetat de març de Dibbuks: La Patrulla Tucà\nSole Otero torna al Saló per presentar una relació...\nEl gran mestre del còmic europeu Hermann participa...\nObertes les inscripcions a les Jornades "100 anys ...\nExposició del dibuix humorístic a Barcelona\nEl Saló de Barcelona tindrà als cracs del còmic Da...\nEl singular autor argentí Lucas Varela presentarà ...\nTaller de dibuix a L'Hospitalet del Llobregat\nIl·lustració i sàtira a La Garriga\nPresentació de "Garbo" de Juste de Nin a Barcelona\nL'assistència de Bryan i Mary Talbot farà que la n...\nNovetat de març d'Ediciones B: Mortadel·lo i Filem...


L'aposta anticientífica de María José Català - El Temps\nOberturista fins al punt d'assumir reivindicacions d'Escola Valenciana durant els seus inicis com a consellera d'Educació del darrer executiu valencià del PP, María José Català ha abraçat amb vehemència el blaverisme lingüístic. Alcaldable dels populars a València, ha incorporat al seu programa electoral un catàleg de mesures que privilegien les entitats anticientífiques lingüísticament de la RACV i Lo Rat Penat. Encara més, ha integrat en la seua llista electoral al president de Lo Rat Penat, Enric Esteve, i al fill de l'històric dirigent d'Unió Valenciana Vicente González Lizondo.\nL'aspirant del PP a l'alcaldia de València, Maria José Català\nCorts Valencianes, any 2011. L'aleshores alcaldessa de Torrent (Horta), la popular María José Català, agafa una tassa junt amb la parlamentària d'Esquerra Unida, Marga Sanz. Ambdues participen d'un programa impulsat per Escola Valenciana en el qual la batllessa ensenyarà català a la dirigent de la formació progressista. «L'amistat que ha causat el valencià que no es trenque per la política», afirma la diputada conservadora dintre d'un acte realitzat per una entitat demonitzada pel PP.\nCatalà, però, manté la mateixa visió oberturista quan arriba a la conselleria d'Educació l'any 2012 Demostra que no és una acció puntual. Nomenada pel darrer president popular de la Generalitat Valenciana Alberto Fabra, la consellera oriünda de Torrent té una actitud dialogant amb Escola Valenciana. Al contrari que el seu predecessor, Alejandro Font de Mora, Català accepta les recomanacions de l'entitat que treballa per la normalització lingüística del català. Tot un anatema per al PP que té el seu punt àlgid quan la consellera autoritza l'ampliació de les línies educatives en llengua pròpia en 42 col·legis. La decisió provoca la felicitació d'Escola Valenciana i desencadena tot un seguit de dimissions al departament de Campanar. Tanmateix, seria l'únic gest cap al català d'una consellera amb un balanç negatiu respecte la presència de la llengua pròpia al sistema educatiu. En una roda de premsa, fins i tot, va afirmar que l'Acadèmia Valenciana de la Llengua «no era una acadèmia», tot i reconèixer que l'integraven acadèmics.\nMalgrat aquestes actituds moderades i, fins i tot, trencadores amb els posicionaments antivalencianistes del PP, l'exconsellera d'Educació ha protagonitzat diversos episodis polèmics respecte a la llengua pròpia. Va demanar disculpes per emprar-la en un acte de la formació de la gavina i l'any passat a les Corts Valencianes va afirmar «parlar per als cristians» en passar-se del català al castellà després d'embolicar-se en la paraula «rescabalament».\nCom a alcaldable del PP a l'Ajuntament de València, s'ha abraçat a les tesis anticientífiques del secessionisme lingüístic. En una entrevista concedida a València Plaza arran del seu nomenament com a candidata dels dretans al consistori de la capital del País Valencià, va expressar «que català i valencià no són la mateixa llengua». Una aposta pel blaverisme lingüístic que va mantenir posteriorment en prometre durant la precampanya electoral la modificació del nom de València per la doble denominació «Valencia/Valéncia», la darrera escrita amb una normativa no oficial. O dit d'una altra manera: de manera no respectuosa amb les recomanacions dictades per l'Acadèmia Valenciana de la Llengua, autoritat lingüística al territori valencià.\nEn sintonia amb les propostes electorals tenyides de blau secessionista en matèria lingüística de la líder del PP Isabel Bonig, l'aspirant a la vara de comandament de València ha incorporat les tradicionals reivindicacions de l'univers blaver al seu programa electoral. Un gest que busca amarrar els vots per un flanc clarament disputat entre l'extrema dreta Vox, qui preconitza un discurs radical que defensa la derogació de l'actual normativa lingüística en favor de l'escriptura anticientífica blavera, i l'antivalencianisme virulent de Ciutadans. Amb els taronja amenaçant el graner d'electors dels populars a les grans urbs, aquest viratge de Català busca contenir les possibles fugues dels votants més conservadors.\nD'aquesta manera, el programa electoral de Català recull «la instauració de la cooficialitat del nom de la ciutat, en castellà i en valencià amb accent tancat», és a dir, seguint els criteris de la Reial Acadèmia de Cultura Valenciana (RACV), impulsora de les normatives anticientífiques blaveres. De fet, l'alcaldable dretana promet «donar suport a la tasca de la Reial Acadèmia de la Cultura Valenciana en la defensa, protecció, recuperació i divulgació de la nostra cultura, llengua, dret, símbols, senyes d'identitat, institució i tradicions pròpies». Una proposta, però, que contrasta amb la intenció de retocar «l'ordenança de subvencions de l'Ajuntament perquè siguen denegades ajudes públiques a les entitats que no complisquen o tinguen objectius contraris a la Constitució, al nostre Estatut d'Autonomia i a les nostres senyes d'identitat estatutàries». No debades, la RACV no té rang estatutari, a banda de negar els fonaments filològics de la unitat de la llengua. La mesura, amb tot, buscar impedir les ajudes a entitats com ara Escola Valenciana.\nAquest punt també xoca amb els privilegis que pretén tornar a atorgar el PP a Lo Rat Penat, l'altra organització senyera del blaverisme lingüístic. Al compromís de prestar «suport a Lo Rat Penat com a entitat centenària referent de la cultura, llengua, tradicions i societat valenciana», hi afegeixen en els seus punts electorals «la integració de Lo Rat Penat, després de ser exclosa pel Govern municipal tripartit, en la comissió de seguiment del Patrimoni Immaterial de la Humanitat de les Falles». Català, a més, defensarà l'entitat secessionista amb la promesa «d'instar a la Diputació Provincial de València perquè els Jocs Florals de Lo Rat Penat se celebren, com ha sigut habitual fins al govern tripartit, en el Teatre Principal». «Tornarem a cedir-li un espai perquè estiga present en Expojove, com va assistir durant 22 edicions fins que en aquesta última legislatura la regidoria de Cultura Festiva els va deixar sense espai», conclou al seu catàleg de prebendes a l'organització presidida per l'exmembre d'Unió Valenciana i del PP Enric Esteve.\nEsteve, de fet, ocupa un lloc destacat a la llista municipal de Català. Com a ex-alt càrrec de la Generalitat Valenciana durant l'etapa popular, «va polititzar l'entitat en favor del PP (i es va desentendre d'Unió Valenciana). L'objectiu era aconseguir una nova seu social gràcies a les aportacions milionàries de la Generalitat», segons va afirmar el sociòleg Vicent Flor, en la seua tesi L'anticatalanisme al País Valencià: Identitat i reproducció social del discurs del blaverisme. L'empresa familiar d'Esteve, a més, va facturar 17.399,06 euros durant la darrera legislatura dels conservadors al capdavant del Govern valencià, en el qual s'integrava Català com consellera. En 2012, havia rebut un contracte de dos anys per valor de 179.999,66 euros de l'Ajuntament de València.\nMentre Català va ocupar la conselleria d'Educació i Cultura, l'entitat presidida per Esteve va obtenir 288.519 euros en ajudes públiques. Segons va detallar EL TEMPS, Lo Rat Penat va obtenir subvencions milionàries durant les dues dècades d'executius del PP. Esquitxat per no regularitzar la situació dels zombis d'Imelsa durant la seua etapa a la Diputació de València, va estar a l'ull mediàtic per carregar copiosos dinars a l'erari públic. Amb un passat com a treballador del València CF, la justícia va obligar-lo a enderrocar un paeller i una piscina del seu xalet familiar situats en camps d'horta protegida. També va estar al punt de mira mediàtic per ocupar la direcció general de Patrimoni de la Generalitat Valenciana mentre va reformar-se la seu de Lo Rat Penat contravenint les recomanacions assenyalades pels tècnics de l'Ajuntament de València.\nL'exconsellera ha incorporat una altra figura del secessionisme lingüístic a la seua candidatura. Es tracta de Vicente González-Lizondo Sánchez, fill de l'històric dirigent de la formació blavera Unió Valenciana. Exmilitant i exalcaldable l'any 2007 del partit que va encapçalar el seu pare, Lizondo va apuntar-se a l'aventura política fracassada de l'activista i tertuliana ultraconservadora Cristina Seguí, qui abans va estar afiliada a la ultradreta Vox. Lizondo, no debades, va estar temptat per la força d'extrema dreta, segons El Mundo.\nAdministrador únic de la firma Rodillos Valencia SL i exdirectiu de les mercantils Greco SA i Decorplas XXI SL, va escriure piulades contra el PP i és president de Plataforma Valencianista. Aquesta entitat del marginal univers blaver compta amb dirigents de militància ultradretana i ha impulsat diverses iniciatives amb altres organitzacions residuals de caràcter tradicionalista o d'extrema dreta. Són les connexions inconfessables d'un blaverisme que nega la unitat de la llengua, i al qual s'ha sumat vehementment Català. Una aposta anticientífica en matèria lingüística oposada a l'oberturisme dels seus inicis com a consellera d'Educació.


Compromís se solidaritza amb els professors de música que no cobren per culpa del PP – Compromís\nPublicat el 6 de Juny de 2011 en Educació i Cultura\nPañella: “Font de Mora no sols s’ha proposat eliminar l’ensenyament en valencià, sinó que també ja fa temps que ha certificat la defunció dels Centres de Música Autoritzats, els quals han patit una retallada de les ajudes de 2010 i 2011 d’un 54% i hui en dia els professors d’estes escoles estan sense cobrar”.\nLa Plataforma de Centres de Música Autoritzats de la Comunitat Valenciana ha protagonitzat este matí una protesta a les portes de la Conselleria d’Educació perquè hui el conseller Alejandro Font de Mora no els ha rebut “per problemes d’agenda”. Molts professors d’estes escoles adscrites a societats musicals valencianes estan sense cobrar perquè estan patint la greu retallada de les ajudes d’un 54%. Segons ha declarat el portaveu de Compromís en matèria cultural, Josep Maria Pañella, “el govern de Camps ha mentit, no ha solucionat el conflicte amb les societats musicals i l’ensenyament de la música en la nostra terra corre perill, per tant, que no isquen en públic dient que són els defensors de la identitat valenciana perquè estan posant en perill la nostra cultura i la transmissió de la nostra riquesa musical”.\nPer això, el diputat de Compromís ha assegurat que des de la seua coalició, “anem a estar colze a colze com hem estat sempre amb la Federació de Societats Musicals i ens posem a la disposició de la Plataforma de Centres de Música per a defensar els seus interessos en les Corts i en tots els ajuntaments valencians on tenim representació”.\nPañella considera que és “una greu immoralitat el que està fent el Consell amb les escoles de música. Estos dies estem assistint a la major maniobra de genocidi cultural per part del PP, que pretén eliminar l’ensenyament en valencià dels centres públics i ara vol que desapareguen també les escoles de música i per això la gran retallada de més de la meitat que ha fet i per això el conseller no té valor de donar la cara”.\nDes de Compromís han anunciat que donaran suport a totes les mobilització i totes les accions que es convoquen “per a demanar una rectificació i una solució a un conflicte creat per un govern enemic de la cultura, de l’ensenyament i de les persones”.\ncentres de música educació pública impagaments panyella


El nou criteri de Salut inclou els casos sospitosos i les víctimes que han mort fora d'un hospital\nBarcelonaLa conselleria de Salut informava dimarts al vespre que a Catalunya hi havia 3.756 víctimes per coronavirus i 36.505 positius. En canvi, aquest dimecres les dades s'han multiplicat per dos i per tres: hi ha 7.097 morts per la pandèmia i la xifra de contagiats s'eleva fins als 94.832. ¿Com és possible aquest augment sobtat en només 24 hores?\nL'explicació es troba en el canvi de criteri que ha fet servir el departament per fer el recompte. Fins ara tan sols s'informava del nombre de pacients que havien donat positiu, però s'obviaven els casos d'aquelles persones que tenien símptomes però que no s'havien fet el test. De la mateixa manera que, en el recompte de víctimes, només apareixien els casos que havien mort en hospitals, però no es tenien en compte les altres defuncions (en residències o en els domicilis particulars), ni els que havien donat positiu al test ni els que se sospitava que estaven contagiats.\nEl nou recompte dobla el nombre de morts i gairebé triplica els contagiats a Catalunya\nSalut informava aquest dimecres al vespre que havia modificat el recompte perquè "el procediment no s'acabava d'ajustar a les necessitats que exigeix una situació de pandèmia com l'actual". A partir d'ara utilitzarà com a font la informació que faciliten les funeràries de Catalunya, on no només s'informa dels decessos diaris, sinó també de la causa de la mort. Aquestes dades, a més de distingir les víctimes per covid-19 de les que moren per altres causes, també permetran al departament classificar-les per edat, sexe i data exacta de defunció. Una informació "exhaustiva i fiable", asseguren a Salut, que també permetrà enllaçar cada difunt amb la seva història clínica i "disposar de dades per elaborar mapes diaris per analitzar la difusió de la malaltia i poder planificar territorialment els recursos sanitaris".\nD'aquesta manera, la Generalitat s'avança a la petició que moltes comunitats autònomes i partits polítics havien fet al govern espanyol –casos confirmats i morts en hospitals–, argumentant que el nombre de positius i víctimes per covid-19 era molt superior al que s'estava donant a conèixer. Per tant, les dades de Catalunya no són comparables a les de la resta de l'Estat, de la mateixa manera que, en incloure més casos i morts, tampoc es poden comparar amb la majoria de recomptes que es fan al món. "Hem pogut obtenir moltes dades que altres països no obtenen", ha explicat en aquest sentit la consellera de Salut, Alba Vergés, en una entrevista a Catalunya Ràdio.\nPer al doctor Antoni Trilla, cap del servei de medicina preventiva i epidemiologia de l'Hospital Clínic, "és important seguir les definicions oficials o recomanades per les autoritats sanitàries" i un cop es decideix que es comptabilitzen casos confirmats i casos probables "és important no sumar-los", perquè són categories diferents que desvirtuarien qualsevol comparativa. "Donar les dues dades és més informatiu, però sempre recordant que la categoria dels probables pot incloure altres situacions que, en cas de poder-se fer una prova, no es confirmarien", assenyala.\nEn qualsevol cas, les dades de Catalunya s'han d'interpretar com una actualització i no com un augment. Així, i a falta de confirmació, es creu que el pic de víctimes diàries totals (en hospitals i fora dels centres) coincideix amb el pic de víctimes oficials, que va produir-se a finals de març. És a dir, que la corba s'estaria aplanant però amb xifres molt més elevades de les que havien transcendit fins ara.


29.04.19 - Catalunya - Enric Feliu - Redacción Barcelona\n(Imatge de ERC)\nAquests darrers mesos i anys molta gent d’esquerra i independentista desitjant un nou procés constituent, uns per a Espanya, altres per a Catalunya i un tercers per a totes dues, imaginaven l’esfondrament de l’anomenat Règim del 78, aquesta estructura de poder heretada del franquisme i transformada via Constitució. Tothom tenia a la ment la proclamació de la II República Espanyola després de les eleccions del 14 d’abril i aquella frase del president del Consell de Ministres «¿Qué más crisis desean ustedes que la de un país que se acuesta monárquico y se levanta republicano?». El 14 d’abril l’aparell de l’estat de la Restauració es va inhibir i no va reaccionar. Aquesta imatge d’impotència i paràlisi era la que tenia gran part de l’independentisme per a la convocatòria del referèndum de l’1 d’octubre i, malgrat el que va passar aquell dia, per a aventurar-se a una proclamació de la República Catalana el 27 d’octubre.\nLes eleccions d’aquest darrer diumenge, en canvi, reafirmen la vigència del Règim del 78. L’amplia i incontestable victòria del PSOE de Pedro Sánchez, sí de Pedro Sánchez, el supervivent de la conjura dels barons, suposa el rebuig a l’estat d’excepció a Catalunya que podria suposar la instauració d’un article 155 de manera permanent i inconstitucional. Però no treu del cap les imatges de la marxa cap a Catalunya de les unitats policials i de la Guardia Civil pel referèndum de l’1 d’octubre amb els crits d’ànim “A por ellos”, com si es tractés de la selecció espanyola de futbol anant al Mundial. Si heu vist alguna de les versions en cine de la novel·la Les quatre plomes (The Four feathers) entendreu perquè tot veure-les em va semblar el mateix que quan els soldats britànics marxen pel Londres del segle XIX per anar al Sudan a lluitar contra el Mahdí.\nPerò aquest triomf és curt. Un 40% de l’electorat espanyol s’ha atrinxerat en l’anomenat bloc constitucional, que en realitat és el veritable bloc anticonstitucional, ja que només tenen en compte l’article 2, el 135 i el 155 per a la seva acció política. La resta els hi sobra. Sobretot els drets socials. El federalisme segueix tenint els mateixos obstacles que abans a Espanya. Això no ha canviat.\nLa davallada del Partit Popular no ha estat compensada per l’augment de Ciutadans i l’estrena de Vox. El votant de centre o de centredreta ha fugit del radicalisme verbal de Casado i ha buscat refugi al PSOE. El neoaznarisme doncs s’ha estavellat. La plaça de Colon a Madrid no suma per a governar. Gran part dels votants realment centristes del Partit Popular han fugit cap als braços d’un Pedro Sánchez dialogant i constitucional que es troba en una posició central amb possibilitats obertes de negociar per les dues bandes. És més que probable que pugui formar un govern monocolor atesa la debilitat de Pablo Iglesias, les facilitats que ofereixin Esquerra i Bildu per a la investidura i el temor a un govern de l’Ibex-35; de moment aparcat per un Rivera exaltat però que ja veuríem si resistiria les peticions del cap per a un govern de coalició.\nResultat electoral a Catalunya (Eleccions Generals 2019)\nA Catalunya la ingenuïtat de l’independentisme, més estesa que no pas el concepte de processisme o independentisme màgic ja no és dominant. El posicionament més pragmàtic de l’Esquerra Republicana d’Oriol Junqueras s’ha imposat i sembla que Waterloo no podrà permetre’s el luxe de llençar anatemes als heretges ni certificats d’independentisme. El Govern de Torra és probable que tingui les hores comptades. El PSC ha resistit i ha recuperat posicions, però, les mantindrà a les pròximes eleccions municipals a la ciutat de Barcelona? És dubtós. Els Comuns a Catalunya, malgrat els diferents abandonaments, segueixen estant per sobre la mitjana estatal. Potser a la llarga tindrem un nou tripartit amb una Esquerra hegemònica que substitueix alhora l’espai nacionalista de Convergència i l’espai de centreesquerra del PSC. A Catalunya, a més, la dreta del 155 només és un vot de cada 5 molt, allunyada del 40% que és a Espanya. Ciutadans ha malbaratat la confiança dels seus votants quan va guanyar les eleccions autonòmiques. L’electorat ajusta comptes amb el guanyador que ni pretén ni intenta governar. Els seus vots eren també fruit de la tensió política i social. El Partit Popular passarà a ser extraparlamentari les pròximes eleccions autonòmiques. És en aquest context que cal valorar la intel·ligència d’Albiol al retirar-se a la seva ciutat, Badalona, on malgrat els resultats d’ahir, segueix tenint clares possibilitats de ser la primera força. Per prendre nota: a Catalunya no s’accepten les decisions de Madrid, encara que siguis votant del Partit Popular.\nEl mapa polític de Catalunya és doncs ben diferent del de la resta d’Espanya. La pregunta que ens hauríem de fer és si és possible un nou encaix de Catalunya a Espanya o una sortida pactada.\nL’electorat ha decidit. Ara cal que siguin els polítics escollits els que es posin a la feina. El sistema bipartidista ha mort. Calen pactes i acords, tant puntuals com de govern. I les línies vermelles aniran desapareixent. El conflicte segueix perquè existeix i és real. Però els camins per a intentar resoldre’ls seran diferents, lluny de l’anunciat autoritarisme. Ahir la democràcia va guanyar, però ha de fer-ho cada dia. És feina de totes.\nCategories: Comunicats de premsa, Contingut original, Drets Humans, Europa, Opinions, Política\nEtiquetes: #28abril, #EleccionesEspaña, Catalunya, Elecciones genrals, ERC, fascismo, Podemos, PSOE, Spain\nExclude ID: 848203


Facial intensiu 90". | AQUA URBAN SPA\nFacial intensiu 90".\nExperiència sensorial única per a una eficàcia dirigida: l’excel·lència del tractament en cabina.\nExclusius, basats en el diagnòstic professional del nostre equip amb l’objectiu d’oferir als nostres clients, homes i dones, un programa complet i a mesura per prevenir i tractar l’envelliment de la pell, aportar energia i llum, hidratar, alimentar i omplir. Tots els tractaments inclouen un mètode global exclusiu, la Digi-Esthétique®, maniobres originals actualitzades per Sothys, en una recerca absoluta d’eficàcia i de benestar per al cos i l’esperit, que associen tècniques de digito-pressió amb massatges orientals i occidentals.\nTractament Intensiu JeunesseβPꞫ. TRI-COMPLEX ™\nTractament específic contra els signes visibles de l'envelliment: arrugues i relaxament cutani.\nFins a 6 anys guanyats! 1 setmana després del final de la cura de 3 sessions. Un tractament excepcional que associa productes ultra dirigits amb mètodes d'aplicació experts per a una eficàcia provada i duradora. Un veritable programa anti-edat a mida. L'eficàcia Sothys costat de 1h30 de relaxació en mans expertes per a una pell visiblement més jove.\nTractament intensiu energitzant amb Ginseng siberià\nEficàcia demostrada des del primer tractament! 100% de satisfacció en lluminositat del cutis en una sola sessió. El rostre s’il·lumina mostrant la seva bellesa natural. Autèntic estímul, aquest tractament 100% manual, que inclou una fase de neteja profunda, és ideal sol o amb vistes a la preparació d’una cura de tractament intensiu per tornar a donar energia i brillantor a la pell.\nTractament intensiu hidratant Hydra³ᴴª Àcid hialurònic ™\nResultats des de la primera sessió, fins a més d’un 71% d’hidratació. Una pell com plena, visiblement més jove.\nCombinació perfecta de tecnicitat i sensorialitat, aquest tractament associa textures ultra-confortables a uns actius d’alta eficàcia per aportar benestar a la pell donant-li una sensació d’hidratació absoluta.\n47 47 comentaris


Opinió “No canviïs la imatge de l’empresa”\n14 de octubre de 2021 Noticias\nSi no tens massa interès en la imatge de la teva empresa, no segueixis llegint.\nI si segueixes llegint perquè penses que potser un dia caldria fer-ne una revisió,... doncs contempla aquestes 4 qüestions que et proposem valorar:\nDespesa o inversió?\nLa imatge gràfica és un dels primers contactes que tenen els clients amb la teva empresa: els rètols que mostren on som , els documents que reben amb les nostres comunicacions, la informació que mostrem en xarxes socials...\nCanviar o millorar la imatge corporativa és una inversió de la mateixa forma que ho és la compra de maquinària, la compra d’instal·lacions, la contractació de persones... sinó... com contemplem la millora o creixement de la nostra empresa?\nQuins són els objectius externs?\nMostrar al públic –clients- una imatge pròpia o renovada perquè tinguin la percepció inicial que la nostra organització ofereix qualitat, cura, seguretat, garanties, i un bon producte i/o servei.\nQuins són els objectius interns?\nUna imatge correctament implementada millora l'autoestima de l’empresa en tres eixos bàsics: qui la dirigeix, qui hi treballa i qui hi col·labora. Ens connecta amb totes les persones del nostre entorn laboral i fa que ens sentim part d’un grup fort, sòlid i organitzat. Un equip.\nEl canvi és un missatge?\nEstem dient que cuidem la imatge, cuidem les nostres instal·lacions i a les persones que hi treballem... i també implícitament, cuidem el que hi produïm, el que hi gestionem i el servei que oferim. Mostrem una visió seriosa, neta, ordenada i actual. Diem que som una empresa organitzada i diem que cal comptar amb nosaltres.\nPensa –penseu a l’empresa- en aquestes 4 qüestions.\nUs permetrà posar sobre la taula temes que en algun moment caldrà abordar sobre quina imatge mostreu actualment.


Meliana programa el primer cicle de música al Palauet de Nolla - El Meridiano de L'Horta\nL’Institut Municipal de Cultura de Meliana ha programat per a setembre i octubre el primer cicle de música al palauet de Nolla amb el nom de ‘Mosaics de música`. Cal recordar que aquest edifici, que a reobert les portes després d’una fase important de rehabilitació, és el bressol del mosaic Nolla, un tipus de paviment ceràmic que va tindre el seu esplendor a final del segle XIX i la primera meitat del segle XX. Així, el festival pren com a base el patrimoni històric i industrial del palauet, els seus mosaics, i dona sentit a la seua programació amb formacions musicals d’estils i procedències diverses. Les tessel·les, unitats de les composicions dels mosaics Nolla, es combinen amb ritmes de diferents colors i formes i, juntes, formen una obra completa que esdevé única. Com les notes de les composicions musicals.\nCom destaca el president de l’Institut Municipal de Cultura i regidor de Cultura, Josep Mateu: “des de l’Ajuntament i l’IMC teníem clar que amb la rehabilitació i la reobertura del palauet guanyàvem un nou espai cultural amb molt de potencial i per això hem pensat una oferta específica i de molta qualitat per a aquest lloc tan singular i tan nostre en forma de cicle de música de format reduït”.\nAixí, hi podem trobar jazz mediterrani influenciat per diversos estils amb la formació Pau Viguer Trio, que obrirà el cicle el dissabte 12 de setembre. Mentre que l’endemà s’oferirà un concert a tres: arpa, violí i soprà anomenat ‘El despertar de Nolla’, en homenatge al prestigiós tenor Julián Gayarre, qui va visitar el palauet en els seus anys d’esplendor. Concert a càrrec d’Úrsula Segarra, Manuel Segarra i Quiteria Muñoz. Dissabte 26 de setembre serà el torn de la música electrònica i experimental amb Edu Comelles i Rafa Ramos. ‘Gone but not forgotten/Nolla Mosaic’ és una partitura musical basada en sons produïts per peces de ceràmica d’acord amb els dissenys de les sales del palauet de Nolla. Una composició en honor del director d’orquestra Hans von Benda que, al seu dia, feu una llarga estada al palauet. Aquests dos concerts formen part de la programació del Centre d’Investigació i Difusió de la Ceràmica Nolla (CIDCeN) premiada pel Consell d’Europa en l’edició de les European Heritage Stories del 2019.\nEl responsable de cultura afig: “a més dels estils diversos, hem buscat que siguen músics consagrats i amb trajectòria i que, a més, hi haja una presència important d’intèrprets locals o amb vinculació al municipi”. El diumenge 27 de setembre actuarà l’artista Annie B Sweet, que ens ofereix una música acústica amb influències del folk i del pop indie, amb un estil suau i melòdic.\nJa el primer cap de setmana d’octubre, tindrem dissabte Quartet Téano, un quartet de flauta travessera, violí, viola i violoncel, amb Maite Aguilar, Patrícia Genís, Lourdes Martínez i Almudena González, que ens oferiran una acurada selecció de diferents estils i compositors des de la plenitud del classicisme fins al s. XVIII, i de segles posteriors. I diumenge tancarà el cicle el cantautor contestà Andreu Valor, que interpretarà cançons plenes d’una ànima rebel que planta cara a les injustícies i canta a la pau, majoritàriament del seu últim disc ‘Insurrecte’.\nTags: conciertos Meliana nolla palauet


Wikiloc - ruta Capafons - Roca Foradada - Cova Grèvol - Pont de Goi - Cova Gralles - Font Llódriga - Capafons - Capafons, Catalunya (España)- GPS track\nCapafons - Roca Foradada - Cova Grèvol - Pont de Goi - Cova Gralles - Font Llódriga - Capafons\n6.177 133 1440\nVista 2983 vegades, descarregada 215 vegades\na prop de Capafons, Catalunya (España)\nCamí fàcil, fins i tot per fer amb canalla una mica experimentada. En aquest cas vigilar alguns dels passos.\nDeixe'm el cotxe a la carretera, a l'entrada del poble. Comencem a caminar reculant per la carretera direcció Montral. Després d'un pont, agafem el camí senyalitzat, cap a la Roca Foradada. Un cop a la Roca Foradada, continuem cap a la Cova del Grèvol. Pel camí anirem veient diverses coves, però la del Grèvol està indicada amb pal de senyalització. Hi entrem amb frontals i amb precaució de no ficar les cames a diversos forats que hi ha al terra i a no picar de cap amb el sostre. A dins hi ha dues cambres grans i dues o tres de més petites, sense risc de perdre's ja que deu entrar uns quinze metres. Continuem el recorregut pujant fins arribar a una plana amb una caseta de ferro que podria servir de refugi (per qui s'atreveixi a entrar-hi) i seguidament ens trobem la cruïlla del camí a Montral i a la Font Nova. Nosaltres agafem a la dreta, cap a la Font Nova. Continuem cap al Pont de Goi i un cop passat per dalt, hem de baixar per passar-hi per sota. Allí caminarem fins al desviament senyalitzat de la Cova de les Gralles que es bo fins arribar al torrent, el qual em d'agafar cap a l'esquerra. Quan estem a punt d'arribar-hi ens trobem un pas entre dues roques, però per qui no li agradi, pot continuar pel mateix torrent, ja que no hi ha més de vint metres. Seguidament reculem i anem fins a la senyalització de la Font de la Llúdriga. Un bon lloc per dinar o esmorzar. Reculem i continuem direcció Capafons, d'on ens resta un quilòmetre i mig.\nL'estadística del temps total en moviment, és de 2 hores i 49 minuts.\nVisca el Beat 22/01/2018\nUn entorn immillorable , molt fàcil de seguir, et tens q baixar la ruta en algun lloc q tinguis cobertura, perquè depèn de la companyia q tinguis no tens cobertura\nHola, ha trobat interessant aquesta ruta Capafons - Roca Foradada - Cova Grèvol - Pont de Goi - Cova Gralles - Font Llódriga - Capafons https://ca.wikiloc.com/rutes-senderisme/capafons-roca-foradada-cova-grevol-pont-de-goi-cova-gralles-font-llodriga-capafons-2933387 Salutacions, Wikiloc - Rutes i punts d'interès GPS del Món


Federico Trillo, una qüestió d'estètica, Des de la trinxera en Levante-EMV\nFederico Trillo, una qüestió d'estètica\nÉs normal que si hom repassa les llistes que els partits presenten a les eleccions, no hi cap que li satisfaça en la seua plenitud, sobre tot entre aquells que més possibilitats tenen d’eixir. I, llavors, moltes vegades hom té que fer de budells cor i per raons ideològiques o per fidelitat a les sigles, posar a l’urna una determinada papereta amb desgana (quan tindrem que esperar per una reforma electoral que permetra les llistes obertes!)\nNo obstant això, sí que hi han situacions que hom no acaba d’entendre ni per suposat compartir, com és que a l’innombrable Federico Trillo el seu partit el presente per Alacant. Personalment, crec que aquesta qüestió ja no és una qüestió d’ètica, que ho és, sinó que és una qüestió d’estètica!.\nÉs que algú a la data de hui pot al·legar desconeixement de la trajectòria política d’aquest personatge? Resulta traumàtic psicològicament el que no es senta vergonya unànime d’un polític que va fer el que va fer amb l’accident d’avió del Yak 42 on moriren 75 persones de les quals 62 eren militars espanyols o de com intentà enganyar als familiars dels accidentats amb l’identificació dels cadàvers o d’un covard polític que en el juí d’aquest accident consentí que condemnaren als seus subordinats sense assumir ell absolutament cap responsabilitat ni judicial ni política?\nAquest polític fa temps que deuria haver segut enviat a l’oblit de les cavernes!